MUNICIPIUL SATU MARE

CABINET PRIMAR

Nr**.** 43608/04.08.2022

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” acordarea cu titlu gratuit a dreptului de uz şi servitute, către Distribuție Energie Electrică România - Sucursala Satu Mare, asupra unor terenuri din municipiul Satu Mare, zona Pădurea Noroieni “

În susținerea căruia formulez prezentul,

**REFERAT DE APROBARE**

 Prin cererea înaintată de către Societatea Distribuție Energie Electrică România - Sucursala Satu Mare, înregistrată la Primăria Municipiului Satu Mare sub nr. 42248/28.07.2022, aceștia solicită acordarea cu titlu gratuit a unui drept de uz și servitute asupra unei suprafețe de 1 mp teren în vederea montării unui stâlp pe domeniul public pe drumul DE64/2, situat în municipiul Satu Mare, zona Pădurea Noroieni, conform planului de situație anexat, în cadrul proiectului *,,Eliberare de amplasament LEA 20kV existentă, localitatea Satu Mare, Pădurea Noroieni, jud. Satu Mare ”* .

 Totodată solicită acordarea dreptului de uz, pe perioada desfășurării lucrărilor de introducere a liniei electrice aeriene 20kV existente în subteran, asupra unei suprafețe de 585 mp, respectiv pe o lungime de 390 m reprezentând domeniul public- drum înscris în CF 162097 Satu Mare cu nr. cadastral 162097, situată în municipiul Satu Mare, zona Pădurea Noroieni conform planului de situaţie anexat.

 Având în vedere faptul că, lucrările proiectate sunt de interes public, Societatea Distribuție Energie Electrică România - Sucursala Satu Mare, în calitatea sa de distribuitor de energie electrică beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.

 Competența aprobării proiectului de hotărâre revine consiliului local, potrivit art. 196 alin.1 lit. a) din Codul Administrativ, aprobat prin OUG nr. 57/2019, cu modificările și completările ulterioare.

 Urmare a celor de mai sus, în temeiul prevederilor art. 196 alin1. lit.a), din Codul Administrativ cu modificările şi completările ulterioare supun spre analiză şi aprobare Consiliului Local al Municipiului Satu Mare prezentul proiect de hotărâre

Primar

Kereskényi Gábor

Faur Mihaela/2ex